open-index/open-wikipedia-markdown huggingface dataset:
Тофу

мини|Тофу со соин сос и украс од морков
**Тофу** (кинески: 豆腐, tōfu) — високопротеински прехранбен производ, кој се добива со коагулација на белковините во соино млеко. Со векови е главна состојка во исхранта во азиската култура која според статистиките имаат најмала стапка на оболување и умирање од срцеви болести. Се верува дека тофуто потекува од времињата на кинеската династија Хан (206 п.н.е. — 220 п.н.е.), а денес е важен извор на белковини во кујната на Источна и Југоисточна Азија.

Има многу врсти на тофу-сирење и начини на негова припрема. Тофуто може да се подготви со пржење на загреано масло,правење скара.варење,динстање,а може се послужити и како сирење.Тофу(нарекуван и како сурутка, а во Кина дофу) често се споредува со сирење,поради тоа што се користи иста техника која се користи во правењето на овие два производи.Од останатите популарни врсти на тофу се издвојува свилениот тофу(не треба да се мешаат со мекиот) чаден тофу, пржен тофу-бургери и рифови, ферментиран тофу, траен тофу и тофу на скара.

## Наводи

Категорија:Вегетаријанство
Категорија:Јапонска кујна
Розе вино

мини|Розе вино
**Розе** ― розово вино, кое по боја се наоѓа помеѓу црвеното и белото вино.

Розето е слабо танин вино, произведено од црвени видови на грозје, по технологијата за производство на бели вина. Бојата на виното е розова, почнувајќи од бледо, едвај забележливи нијанси на бои до интензивна темна боја, блиску до светлоцрвената боја. Букетот и вкусот на розето се слични на белите вина, додека боењето и густината се слични на црвените.

## Технологија на розовите вина
Розовите вина не се прават од мешање на бели и црвени вина, со исклучок на Шампанско розе.

При производството на розовото вино ферментира само гроздовата маст, а не целата гроздова каша. По одделувањето на зрната од чиповите, смесата се остава да престои со кожинката, во зависност од сортата и степента на зрелост, помеѓу 2 и 6 часа. Следува сомелување, за одделување на маста од кожите, а потоа ферментација. Потоа поинтензивно се сомелува и колку долго се ферментира, толку е потемна бојата, а потоа со разделувањему се дава кристален сјај.

Категорија:Винарство
Овошен колач

мини|овошен колач
**Овошен колач** е колач направен со исечено конзервирано овошје или сушено овошје, јадки, и зачини, и понекогаш се додава алкохол.
Вообичаено овошениот колач е сервиран на прослави како свадби или Божиќ, и се јаде без додатоци. 

## Историја
Во најраните времиња во Романија ставале калинка, борови семки, и тие биле мешани сите заедно. Во средниот век, мед, зачини, и сушени овошја биле додадени. 

Овошниот колач набрзо се прошил во цела Европа. Рецепти биле прифатени во други држави преку годините, во однос на состојките што ги имале како и во црквата ја забраниле употребата на путер. Папата Инокенти VIII (1432–1492) конечно ја одобрил употребата на путер, со пишана дозвола во 1490 година, давајќи дозвола да се користи млеко и путер во штолен. 

Во 16 век шеќерот бил донесен од Американските колонии (со пронаоѓањето на шеќерот и дознавањето дека со него можат да се направи конзервирано овошје, и ова овошниот колач станува достапен и популарен).

Категорија:Десерти
Бари

мини|Бари - терминал за големи бродови
**Бари** (итал. Bari), по големина е деветти град во Италија. Бари е и главен град на истоимената област Бари и главен град на провинцијата Апулија во југоисточна Италија. Бари е второто најважно трговско седиште во јужна Италија, по Неапол. Градот е познат и како градот на Свети Никола, бидејќи во градската катедрала се наоѓаат моштите на светецот, кои постојано привлекувале верниците.

## Потекло на името
Името на градот е со грчко потекло од зборот Барион.

## Положба на градот
Бари се наоѓа во крајниот источен дел од јужна Италија. Бидејќи градот се наоѓа во близина на Портата Отранто, на влезот во Јадранското Море, градот отсекогаш имал важна стратешка важност и претставувало важно место за Истокот (Балкан, Левант, Мала Азија). Од главниот град на Рим, Бари е 450 километри источно, а од Неапол 260 километри источно. Од Бар на спротивниот брег на Јадранско Море, градот е 210 километри југозападно од морето.

## Релјеф
Бари се развил како пристаниште на крајниот јужен дел од Јадранското Море, каде што било многу лесно да се контролира влезот во морето преку блиската Порта Отрано. Градот се наоѓа во средишниот дел на провинцијата Апулија, во рамната крајбрежна рамнина Таволиер, која е плодна и густо населена.

## Клима
Климата во Bари е средоземна. Бари како и цела Апулија се познати како многу топло и сушно подрачје во Италија, посебно во лето 2007 година е забележана најголемата забележана температура од дури 46 степени.

## Вода
Бари се наоѓа на јужниот брег на Јадранското Море, каде било многу лесно да се контролира влезот во морето преку блиската Порта Отрано. Градот се образува на ублажувањето на полуостровот помеѓу два мали заливи, природни пристаништа. Ова била голема предност за веќе слабо разрушениот брег во северна Апулија.

Категорија:Градови во Италија
Категорија:Градови во Апулија
Томск

мини|Административна згрда во Томск
**Томск** — град и админастривен центар во областа Томск во Русија, сместен на реката Том. Населеноста изнесувала 524,669 (во 2010); 501,963 (во 2002); 501,963(во 1989). Томск се смета за еден од најстарите градовивп Сибирија. Ја прослави својата 410-та годишнина во 2014. Градот е познат едукаивен и научен центар со 6 државни универзитети, повеќе од 100,000 студенти,и најстар универзитет во Сибирија.

## Историја
Томск потекнува од декретот од цар Борис Годунов во 1604 година по Тоиан, тартарски војвода од Ешута, прашал за царската заштита против Кригхизките банди. Царот пратил 200 козаки под наредба од Василиј фомич Тирков и Гаврил Иванович Писемски да конструира тврдина на банката од реката Том, со поглед што ќе стане градот Томск. Тоиан отстапи земја за тврдината на царот.

Категорија:Градови во Русија
Категорија:Населени места основани во 1604 година
Барутен чај

**Барутен чај** (, транскр. *џу ча* - „бисерен чај“) — кинески зелен чај од Шангај со висока соодржина на теин. Потекнува уште од времето на времена династијата Танг (618—907.). Денес се произведува во покраината Анхуеј во Кина. Листовите се сушат  се виткаат во мали топчиња кој наликуваат барутни зрна, по кое го добил неговото име. Има силен  вкус  и многу освежителен. Пијалакот има темнозелена боја.

## Специфичности барутниот чај
Барутниот чај, поради високата соодржина на теин, се препорачува да се пие наутро. Исто така соодржи антиоксиданси кој го смалуваат нивото отров и токсиникое го внесуваме секој ден. Овој чај го намалува холестеролот.

## Подготовка на зелениот чај
За една шоља  чај од 2дл потребно е пола чајна лажичка зелен чај и вода, која која треба да се вари на 70 степени. Го оставаме 2 до 3 минути а потоа го цедиме.

## Наводи
* Барутен чај  
* Зелен чај – GUNPOWDER 

Категорија:Зелен чај
Категорија:Џеѓанг
Карим Бензема

**Карим Мостафа Бензема **(كريم بنزيما) (роден 19 декември 1987 година) — француски професионален фудбалер кој игра за саудискиот клуб Ал Итихад. Тој е опишан како "неверојатно талентиран напаѓач", кој е "силен и моќен" и " со изнвонредна реализација во внатрешноста на шеснаесетникот".

Бензема е роден во градот Лион, каде што и ја започнал својата фудбалска кариера со локалниот клуб Брон Тераилон. Во 1996 година, тој се приклучил на Олипик Лион,  преку младинските категории. Бензема го направил своето професионално деби во сезоната 2004-05  и се појавил само спорадично во првите три сезони кога Лион освоил три титули во Лига 1. Во сезоната 2007-08, Бензема станал стартер во првиот тим и постигнал над 30 гола, со што му помигнал на Лион да ја освои својата седма лига титула. Со неговите одлични игри, тој бил прогласен за играч на годината во Лига 1 од страна на Националниот Сојуз на Професионални Фудбалери (UNFP) како и во тимот на годината. Бензема во 2009 година во трансфер вреден од над 35 милиони фунти ( 50 милиони долари), и потпишал шестгодишен договор со Реал Мадрид. По борбата да се воспостави себеси во првиот тим во својата деби сезона со клубот, во наредните две сезони, Бензема дал огромен придонес со постигнатите 32 гола со што му помогнал на Реал Мадрид да го освои шпанскиот куп и првенството. Тој е именуван за француски фудбалер на годината трипати, во 2011, 2012 и 2014 година.

Бензема ја претставувал фудбалската репрезентација на Франција во младинските категории, со репрезентацијата до 17 години го освоил  УЕФА Европското првенство под-17 години во 2004 година. Бензема го имал своето  репрезентативно  деби за сениорскиот тим на Франција во март 2007 година во пријателскиот натпревар против Австрија, постигнувајќи гол во победата од 1-0. Бензема досега одиграл над 80 пати за репрезентацијата и бил улесник  на три големи меѓународни турнири: 2008 и 2012 изданија на УЕФА Европското Фудбалско Првенство и 2014 година ФИФА Светското Првенство. Сепак, Бензема во два наврати бил  изоставен од главните турнир : на Светското прцвенство во Јужна Агрика во 2010 година поради недостаток на минутажа со Реал Мадрид и Евро 2016 година по големиот јавен скандал.

## Наводи

## Надворешни врски
* Карим Бензема на soccerway
* Карим Бензема на transfermakt
* Карим Бензема на whoscored
* Карим Бензема на espn

Категорија:Родени во 1987 година
Категорија:Фудбалери на Светско првенство 2014
Категорија:Фудбалери на Светско првенство 2022
Категорија:Француски фудбалери
Категорија:Фудбалери од Ла Лига
Категорија:Живи луѓе
Категорија:Фудбалери на ФК Олимпик Лион
Категорија:Фудбалери на ФК Реал Мадрид
Категорија:Фудбалери на Европско првенство 2012
Ј.З.У Специјална болница по гинекологија и акушерство „Мајка Тереза“

**Ј.З.У Специјална болница по гинекологија и акушерство „Мајка Тереза“** — јавна здравствена установа, специјализирана за гинекологија и акушерство во Скопје. Гинеколошката клиника во Чаир е изградена по земјотресот од 1963 година и е подарок од синдикатите на Чехословачка. Таа за првпат е пуштен во употреба на 1 август 1965 со одделенијата Акушерскиот оддел, Гинеколошкиот оддел, кујна и перална. Во 1970 е изграден нов дел кој почнал во употреба на 1 март 1972 каде почнала да се користи лабораторија, прием на пацинти за амбуланта, операционите сали, шок соба, соба за пациентите , приемот и подготовките за раѓање на пациент.
Во 2010 година донесена била одлука за преименување на болницата во Мајка Тереза.
На 26 јули 2013 била пуштена во употреба новата зграда која е опремена со апарати и потребните средства за работење од страна на Министерството за Здравство на Македонија.

Основна дејност на Јзу СБГА „Мајка Тереза“  е здравствената заштита во областа на гинекологија , акушерство и неанотологија (нега и лекување, управување на операции со висок ризик, грижа на новородените за време на нивниот престој и многу друго).

**Галерија**

Податотека:Ginekologija Chair, 1964.jpg|За време на изградбата во 1964
Податотека:Ginekologija Chair, 1965.jpg|Болницата во 1965


## Наводи

Категорија:Болници во Скопје
Андрони Џокатоли-Сидермек

**Андрони Џокатоли-Сидермек** (; кратенка според UCI: **AND**) — професионална континентална велосипедска екипа основана во Италија, која учествува на континенталните трки и добива специјални покани на трки од Светската турнеја.

Главниот спонзор е производителот на играчки од Италија, Андрони Џокатоли.

## Состав на екипата

Велосипедисти во рамки на екипата се следниве:

### 2017

### 2018

## Надворешни врски

* 

Категорија:Италијански велосипедски екипи
Категорија:Професионални континентални екипи на UCI
Сашо Татарчевски

**Сашо Татарчевски** - македонски диригент и универзитетски професор.

## Животопис
Татарчевски е роден во Битола, каде го започнал своето музичко образование. Дипломирал и магистрирал на катедрите за оркестарско и хорско диригирање при Факултетот за музичка уметност во Скопје, во класите на Фимчо Муратовски, Драган Шуплевски и Саша Николовски. Исто така, тој посетувал и мајсторски курсеви во Њујорк, Рим, Москва, Берлин, Санкт Петербург и Фиренца, каде соработувал со познати светски диригенти, како: Хелмут Рилинг, Франческо Каротинуто, Марк Горенштајн, Михаил Јуровски и Сајмон Керингтон. Татарчевски работи како професор на ФМУ во Скопје, каде предава група предмети од областа на диригирањето.

## Музичка дејност
Татарчевски настапувал со повеќе музички ансамбли, како: Македонската филхармонија, Битолскиот камерен оркестар, Македонската опера и балет, Симфонискиот оркестар на ИКО од Рим, Оркестарот на Ермитаж и Младинскиот симфониски оркестар од Санкт Петербург, Битолската опера, ансамблите за современа музика „Алеа“ и „КонТемпора“, Симфонискиот оркестар на ФМУ, камерниот оркестар „Солисти на ФМУ“, хоровите „Магнолија“ од Словачка, „Кантемус“ од Унгарија и „Иполитов-Иванов“ од Русија, итн. Тој бил диригент на Симфонискиот оркестар на ФМУ и на мешаниот хор „Драган Шуплевски“, како и уметнички раководител на мешаниот хор „Про Арс“ и на Женскиот младински хор при МКЦ. Татарчевски настапувал на сцените во повеќе земји, како: Португалија, Словенија, Шкотска, Белгија, Грција, Швајцарија, Шпанија, Хрватска, Италија, Србија, Чешка, Бугарија, Турција, Франција, Романија, Полска, Австрија и Русија. Исто така, тој бил член на жири-комисии на меѓународни натпревари, а предавал на семинари и на мастер класи за диригирање и за хорска музика. Во 2014 година бил назначен за уметнички директор на Меѓународниот хорски форум во Струга. За својата уметничка дејност, Татарчевски освоил повеќе награди на меѓународни настапи и на конкурси, а добитник е и на наградата „Георги Божиков“ што ја доделува СОКОМ.

## Наводи

Категорија:Македонски диригенти
Категорија:Македонски универзитетски професори
Категорија:Професори на ФМУ
Категорија:Луѓе од Битола
Боби Божиновски

**Боби Божиновски** () — македонски фудбалер кој моментално игра за тимот ФК Македонија Ѓорче Петров во средната позиција.

## Надворешни врски
* Официјална страница на фудбалска репрезентација

Категорија:Фудбалери од Скопје
Симфониски оркестар на ФМУ

**Симфониски оркестар на ФМУ - Скопје** е оркестар што го сочинуваат студенти на додипломските и постдипломските студии на Факултетот за музичка уметност во Скопје. Оркестарот има образовна функција, но одржува и самостојни концерти.

## Концертна дејност
Симфонискиот оркестар на ФМУ одржал голем број концерти на кои се претставил со познати симфонсики дела на странски и македонски автори. Во неколку наврати, оркестарот ја сочинувал основата на Меѓународниот симфониски оркестар на ФМУ, а со него диригирале познати светски диригенти, како: Михаел Луиг, Тим Чашел и Патрик Штруб од Германија, Вилијам Ребер од САД и Александар Ведерников од Бољшој театарот во Русија. Во 2001 година, во рамките на фестивалот „Охридско лето“, оркестарот настапил заедно со Македонската филхармонија, под диригентската палка на Леонид Николаев од Русија. Следната година, за првпат, Симфонискиот оркестар на ФМУ настапил самостојно на „Охридско лето“ под диригентската палка на Станко Шепиќ од Србија. Во 2006 година, на прославата на четириесетгодишниот јубилеј на ФМУ, оркестарот настапил заедно со Симон Трпчески, а со концертот диригирал Саша Николовски - Ѓумар. Десет години подоцна, на прославата на педесетгодишниот јубилеј на ФМУ, со оркестарот диригирале Саша Николовски - Ѓумар и Сашо Татарчевски при што премиерно биле изведени неколку дела меѓу кои и „Твојот пат“ на Живоин Глишиќ, компонирано специјално за тој настан. Исто така, секоја година, на 24 мај, Симфонискиот оркестар на ФМУ учествува во музичката програма при прославата на празникот на Универзитетот „Св. Кирил и Методиј“ во Скопје.

## Наводи

Категорија:Македонски оркестри
Апо

**Апо** — голема фумарола, потенцијално активен стратовулкан на островот Минданао, Филипини. Со надморска височина од 2954 метри надморска височина, таа е највисока планина во Филипинскиот архипелаг и се наоѓа помеѓу Давао и провинцијата Јужен Давао во Регионот XI и провинцијата Котабато во Регионот XII. Од Давао се наоѓа на 45 километри на североисток, Дигос на 25 километри на југоисток, а Кидапаван на 20 километри (12 милји) на запад.

Првите два обиди да се стигне до врвот од планината завршиле со неуспех: оној на Хосе Ојангурен (1852) и Сенор Реал (1870). Првата евидентирана успешна експедиција ја предводел Дон Хоакин Раџал во 10 октомври 1880 година. Пред искачувањето, Раџал морал да ја обезбеди дозвола од водачот на народот Багобо, Дату Маниг. Се вели дека Дату побарал човечка жртва да се направи за да му угоди на богот Мандаранган. За среќа, Дату се согласил да се откаже од ова барање, а искачувањето започнало на 6 октомври 1880 година, пристигнувајќи пет дена подоцна. Оттогаш следеле бројни експедиции.

На 9 мај 1936 година, планината Апо била прогласена за Национален парк од страна на претседателот Мануел Л. Кесон.

Планината Апо е именувана по благородник по име Апонг, кој бил убиен додека посредувал во битката помеѓу двајца додворувачи на неговата ќерка Сарибу. Друго предложено потекло на името е од зборот Апо, кој на филипински јазик значи „господар“.

Кон крајот на март-април 2016 година, поради екстремните ефекти на Ел Нињо, на падините на планината се појавиле масовни шумски пожари предизвикувајќи туристите на планината да го запрат нивното искачување. Туризмот во регионот бил загрозен поради големата магла која ги зафатиле падините на планината.

## Наводи

## Надворешни врски

* Global Volcanism Program: Apo 
* Philippine Institute of Volcanology and Seismology (PHIVOLCS) Mount Apo Page 
* PinoyMountaineer: Mt. Apo Kidapawan-Magpet Trail
* PinoyMountaineer: Mt. Apo Kapatagan-Kidapawan Traverse Trail
* Mount Apo on Summitpost
* UNESCO Tentative World Heritage List
* Climbing Mount APO, Our Turn 
* Mt. APO, the End of an Expedition 
* Mt. Apo: Hiking Through the Boulders and Sulfur Vents 

Категорија:Планини на Филипините
Категорија:Стратовулкани
Категорија:Вулкани на Филипините
Категорија:Кратерски езера
Пандо Николов

**Пандо Николов**, повеќе познат како **Пандо Струмички** е револуционер, војвода на Внатрешната македонска револуционерна организација (Автономистичка) во Струмичко. Се води под псевдонимот **Бакунин**.
## Животопис

Тој е роден во 1898 година во Струмица, тогаш во Отоманско Царство. Во родниот град завршил 3-ти прогимназиски клас. Во 1920 година убива српски полицаец при што се пушта во бегство. Бил четник кај познатиот струмички револуционер Георги В'ндев и Димитар Димашев, а потоа формира и своја чета во Струмичко од околу 13 луѓе заедно со Пандо Кицов.

Летото 1928 година зема учество во спречување на обид за преземање на помошната организација на ВМРО, при што на 25 јули е фатен и убиен кај месноста Јундола од четата на Стојан Вардарски и Георги Настев.
## Наводи

Категорија:Родени во 1898 година
Категорија:Починати во 1928 година
Категорија:Луѓе од Струмица
Категорија:Дејци на ВМРО од Струмица
Ден Долдер

**Ден Долдер** () е град во холандската покраина Утрехт. Тоа е дел од општина Заист, и се наоѓа на околу 4 километри североисточно од Билтховен. Ден Долдер има железничка станица на патот помеѓу Амерсфорт и Утрехт и е позната по своите ментални институции, како што се Денедал и Вилем Арнц Хуфе. Ден Долдер исто така е домаќин на големиот холандски производител на сосеви *Remia* и се смета  како град на срцето на сосовите во Холандија како што е прикажан на страната на фабриката  и е видлив од возовите кога поминуваат од страна.

Во 2001 година, градот Ден Долдер имал 2884 жители. Изградената област на градот била 0.8 км2, и содржела 1156 живеалишта.

## Сообраќај
Постои железничката станица во Ден Долдер - Den Dolder.

## Наводи

Категорија:Утрехт (покраина)
Категорија:Населени места во Утрехт (покраина)
Мешан хор „Драган Шуплевски“

**Мешаниот хор „Драган Шуплевски“** е хор што го сочинуваат студенти на додипломските и постдипломските студии на Факултетот за музичка уметност во Скопје, а името го добил во 2002 година во чест на неговиот долгогодишен раководител и диригент. Хорот има образовна функција, но одржува и самостојни концерти, а негов раководител еСашо Татарчевски.

## Концертна дејност
Хорот одржал голем број самостојни концерти во Скопје, но и на повеќе фестивали, како: „Охридско лето“, „Мајски оперски вечери“, „Интерфест“, „Нишки хорски свечености“ и „ТЕХО“. Репертоарот на хорот опфаќа композиции од ренесансата до дела на современи композитори, и тоа а-капела и вокално-инструментални композиции. Од концертите на хорот се направени неколку радио и телевизиски снимки, а Факултетот за музичка уметност издал и ЦД-а од два концерта на духовна музика, под диригенство на Сашо Татарчевски. Хорот учествувал на повеќе меѓународни хорски фестивали (во Варшава, Римини, Краков, Балчик, Вроцлав, Тур и Варна) каде освоил повеќе награди. Исто така, секоја година, на 24 мај, хорот учествува во музичката програма при прославата на празникот на Универзитетот „Св. Кирил и Методиј“ во Скопје.

## Наводи

Категорија:Македонски хорови
Показател на вулканска избувност

мини|270п|Сооднос на VEI и зафатнината на исфрлениот материјал.

**Показател на вулканска избувност**, крат. **VEI** (од ) — релативно мерило на јачината на вулканските избуви (ерупции). Осмислен е од Крис Њухол при Геолошкиот топографски институт на САД и Стивен Селф при Хавајскиот универзитет во 1982&nbsp;г.

Избувноста се утврдува според три мерки: зафатнина на исфрлениот материјал, висината на избувниот облак и квалитативните  (од „благ“ до „мегаколосален“). Скалата има отворена горна граница, при што најголемите вулкани во историјата имаат величина 8. Вредноста 0 ја носат неизбувните изливи (помалку од  исфрлена тефра), а со 8 се означени мегаколосалните избуви што исфрлаат  () тефра и облак со столб висок 20&nbsp;км. Скалата е логаритамска, каде секој интервал на скалата претставува десеткратно зголемување на забележениот материјал, with the exception of between VEI-0, VEI-1 и VEI-2.

## Класификација
Показателите зависат од количината на исфрлен вулкански материјал, висината на исфрлање и траењето на избувот. Скалата е логаритамска од VEI-2 нагоре, при што секој степен е десеткратно посилен од претходниот. Помеѓу 1 и 2 долната граница на количината исфрлен материјал скока стократно од 10.000 на , а сите повисоки степени се десеткратни.

Утврдени се вкупно 47 избуви со јачина VEI-8, кои се случиле од ордовикот до плеистоценот.Од нив, 42 се случиле во изминатите 36 милиони години. Најмлад од нив е избувот на езерото Таупо во Нов Зеланд пред 25.360 години, што значи дека избув со јачина VEI-8 се нема јавено во холоценот (последниве 10.000 години). Утврдени се барем пет холоценски избуви поголеми од VEI-7. Во тој период се случиле барем 58 плиниски избуви и 13 каледерообразувачки настани со голема, но непозната јачина. Веројатно има многу други избуви кои сè уште не се утврдени.

Кон 2010&nbsp;г. Глобалната програма за вулканизам на Смитсоновата установа од Вашингтон има класификувано 7.742 избуви во холоценот (последниве 11.700 години) или 75% од познатите избуви во тоа раздобје. Околу 90% од нив се VEI-3 или помал. Околу 49% од истите се VEI-2.

## Поврзано
* Супервулкан
* Список на вулкани
* Список на најголеми вулкански избуви
* Скала на моментна магнитуда

## Наводи

## Надворешни врски
* Показател на вулканска избувност (VEI) — USGS 
* Големина и честота на најголемите вулкански избуви на Земјата — *Вулканолошки билтен*, 2004&nbsp;г. 
* Список на големи избуви во холоценот (VEI > 4)  — Глобален програм за вулканизам 

Категорија:Вулканологија
Категорија:Скали
Пинатубо

**Пинатубо** —  активен стратовулкан кој се наоѓа на најголемиот филипински остров Лусон.

Тој е составен главно од андезит и дацит. Пред 1991 година, вулканот бил незабележлив и силно еродиран. Покриен е и со густа шума, која обезбедува безбедност на населението. Локалното племе Аета се повлекло во планините, кога Шпанците го освоиле Филипините во 1565 година.

Ерупцијата на вулканот во 1991 година се случила по 635 години летаргија, непосредно пред месец јуни. Оваа ерупција ја предизвикала најголемата вулканска катаклизма во XX век, заедно со ерупцијта на Новарупта во Алјаска во 1912 година.

Комплицирањето на ситуацијата претставувало доаѓањето на тајфунот Јунја, со смртоносна мешавина на пепел и дожд во градовите и населените места околу вулканот. Навременото предвидување за ерупцијата довело до евакуација на десетици илјади луѓе, но лавата, пепелта и лахарите предизвикани од дождовите, сериозно ја оштетиле околината и уништиле илјадници куќи. Околните области биле сериозно оштетени од страна на пирокластични бранови и пепел. Ерупцијата се почувствувала насекаде. Биле исфрлени околу 10 кубни километри лава и 20 милиони тони сулфур диоксид, како и големи количини минерали и метали на површината. Во стратосферата паднало огромно количество аеросоли, повеќе од секоја ерупција на земјата, а потоа на Кракатау во 1883 година. Во наредните месеци аеросолите формирале слој на сулфурна киселина во атмосферата. Следствено на тоа глобалната температура се намалила со околу 0,5° С, а уништувањето на озонската обвивка се зголемила значително. Оваа ерупција предизвикала големо уништување на инфраструктурата и промени на речните системи неколку години по ерупцијата.

## Наводи

## Надворешни врски

* Mount Pinatubo Mount Pinatubo page
* ''Fire and Mud. Eruptions and Lahars of Mount Pinatubo'', United States Geological Survey site
* ''Weather effects of the 1991 eruption'' EOS Volcanology.
* ''The Cataclysmic 1991 Eruption of Mount Pinatubo, Philippines''. United States Geological Survey site
* Pinatubo, Philippines (volcanic images) 

Категорија:Планини на Филипините
Категорија:Стратовулкани
Категорија:Вулкани на Филипините
Категорија:Кратерски езера
Категорија:Калдери во Азија
Димитар Љоровски Вамваковски

**Димитар Љоровски Вамваковски** (Скопје, 12 декември 1981) — македонски историчар и професор во Институтот за национална историја — Скопје. Неговиот научен интерес првенствено е насочен кон историјата на Балканот во доцноосманлискиот период, со посебен осврт кон историјата на Грција во XIX и почетокот на XX век, грчката политика кон османлиска Македонија и Македонското револуционерно националноослободително движење.

## Животопис

Димитар Љоровски Вамваковски е роден во 1981 година, во Скопје, Р Македонија. Основно и средно образование завршил во Скопје. Дипломирал на Институтот за историја при Филозофскиот факултет во Скопје во 2005 година. Во 2009 година се вработил во Институтот за национална историја - Скопје како помлад асистент. Магистрирал 2009 година, а докторската дисертација ја одбранил 2013 година, кога бил избран за доцент. Во 2016 бил избран за вонреден професор.

## Библиографија

До 2017 година има објавено две монографии и околу 40 научни статии и голем број публицистички текстови. Има учествувано и на голем број научни симпозиуми и конференции.     
* *Политичката реалност и изумирањето на митот за [[Давид]] и [[Голијат]]: Македонија и Грција на Балканот*. Скопје, 2014 година.
* *[https://repository.ukim.mk/bitstream/20.500.12188/24773/2/DLjorovskibook%20%281%29.pdf Германос Каравангелис: Грчката пропаганда во Костурската епархија (1900-1903)]*. Скопје, 2017 година.

## Наводи

Категорија:Родени во 1981 година
Категорија:Македонски историчари
Категорија:Радишани
Зграда на Националната и универзитетска библиотека „Св. Климент Охридски“

**Зграда на националната и универзитетска библиотека „Св. Климент Охридски“** — библиотечна зграда во Скопје. Зградата била свечено отворена на 27 декември 1971 година. Прогласена за споменик на културата.

## Опис
Зградата е изградена во 1971 година специјално за Националната и универзитетска библиотека „Св. Климент Охридски. Се наоѓа во центарот на Скопје на улицата „Гоце Делчев“ бр. 6. Објектот е пример на решение на библиотечен простор во посебни кубуси со скелет од армиран бетон и обликувани со тремови и чардаци. Се состои од По+П+1 и има корисна површина од околу 10.000 м2, со депоа и конзерваторска лабораторија (подрум), хол за промоции и изложби, работни простории (приземје), оддели и читални (кат) .

Во 2009 година е изградена нова зграда поврзана со старата, која се состои од сутерен, приземје и два ката и има површина од околу 3.000 м2.

## Состојба
Состојбата на објектот е добра.

## Наводи
 

Категорија:Недвижно културно наследство на Македонија
Категорија:Споменици на културата во Македонија
Категорија:Општина Центар
Црква „Св. Климент Охридски“ - Штип

**Свети Климент Охридски** — црква во штипската населба Сењак.

## Историја
Камен-темелник за изградба на црквата бил поставен во 1997 година од страна на тогашниот митрополит на Брегалничката епархија г. Стефан. Изградбата на црквата завршила во 2012 година и истата била осветена на 4 ноември истата година од страна на Архиепископ Охридски и Македонски г.г. Стефан и во присуство на митрополитите на Преспанско-пелагониската епархија г. Петар, на Дебарско-кичевската епархија г. Тимотеј, на Повардарската епархија г. Агатангел, на надлежниот митрополит на Брегалничката епархија г. Иларион, како и на други црковни лица. Со свеченоста на осветувањето воедно се одбележал и 45-годишниот јубилеј од возобновувањето на Охридската архиепископија.

## Архитектура
Црквата претставува крстокуполен храм, при што куполата е со осумаголна основа. Градбата во целост е фасадирана и обоена во бела боја. Дрворезот на иконостасот е изработен од страна на штипскиот копаничар Стојмир Веселинов, а иконите се дело на скопскиот зограф Никола Цонев.

## Поврзано
* Штипско архијерејско намесништво
* Штипска парохија
* Сењак

## Наводи

Категорија:Цркви во Штип
Штип
Збег

[десно|мини|220п|Наоѓалиштето [Маркови Кули (Водно)|Маркови Кули над Скопје е типичен пример на тврдина од типот на збег.]]

**Збег** (или, во римски контекст, **збег**; , мн. *refugia*) — вид на утврдување и археолошки поим. Збеговите биле градени на скриени места на зафрлени и тешко пристапни терени најчесто во ридестите и планинските предели. Тие се користеле повремено во случај на напад, за многу подоцна и да бидат постојано населени. Нивната големина се движела околу 1 хектар.

## Поврзано
* Археолошки наоѓалишта во Македонија од типот на збег

Категорија:Видови на археолошки наоѓалишта
Иван Прилепчански

**Иван Антонов Прилепчански** (,  – , ) — македонски микробиолог и партизан. Тој е еден од основачите на Црвениот Крст за Македонија, на Македонското лекарско друштво и Секцијата на превентивците на Македонија.

## Животопис
Прилепчански е роден во Штип на 30 декември 1905 година, во семејство на прилепчани. Медицина завршил во Грац, Австрија во 1935 година, а работел во Прилеп до 1940 година и Штип, од каде што им се приклучил на партизаните за време на НОБ. Од 1945 година бил во Штип. По војната бил назначен за
помошник министер за здравство на НРМ. Во периодот од 1948 до 1951 година бил директор на Домот за народно здравје во Скопје. Специјализирал бактериологија и до
пензионирањето во 1968 година работел во Заводот за здравствена заштита. Починал во Скопје на 8 април 1985 година.

## Наводи

Категорија:Македонски партизани
Категорија:Македонски микробиолози
Категорија:Македонски бактериолози
Категорија:Луѓе од Прилеп
Тавеуни

**Тавеуни** — трет по големина остров на Фиџи, по Вити Леву и Вануа Леву, со вкупна површина од 434 квадратни километри. Островот претставува масовен штитест вулкан кој се издига од дното на Тихиот Океан и се наоѓа на 6,5 километри источно од Вануа Леву, преку територијата на Сомосомо. Тој припаѓа на групата острови Вануа Леву и е дел од провинцијата Какаудрове во Фиџи во рамките на Северната дивизија.

На островот живеаат околу 19.000 жители, а околу 75% од нив се домородци, според пописот во 2015 година. Тавеуни има изобилство од флора и е познат како „Градинарски островот на Фиџи“. Претставува популарно туристичко одредиште, каде туристите се привлечени од извонредните нуркачки можности, плодниот животен век и водопадите.

Тавеуни се наоѓа на северниот крај на Корско Море и е целосно производ на вулканска активност. Третиот по големина остров во Фиџи е одделен од Вануа Леву преку Сомосомовиот теснец. Островот е широк од 10 до 14 километри и долг 42 километри. На врвот се наоѓа штитест вулкан, кој е издолжен и кој избувна по расед на дното на океанот. На островот има околу 150 вулкански конуси, вклучувајќи го и Улигалау, вториот највисок врв на Фиџи со 1241 метри (4,072 стапки) и врвот *Des Vœux*, следен во висина од 1,195 метри (3,921 стапки). Имало најмалку 58 вулкански ерупции од првата човечка населба околу 950-750 п.н.е., од кои сите ги погодиле јужните две третини од островот. Големите ерупции од 300-500 година н.е. предизвикале напуштање на јужните области до околу 1100 година. Најновата ерупција предизвикала проток на лава на јужниот врв на островот во околу 1550 година. Централниот гребен на островот ја означува најголемата вулканска активност околу вулканските отвори.

Езеро Тагимуција е една од најпознатите туристички атракции, кое зафаќа вулкански кратер на надморска височина од 800 метри и е живеалиште на реткиот цвет на *[[medinilla waterhousei]]*. Најпознатите водопади на Фиџи, Боумските водопади, исто така се наоѓаат на островот, и се сместени во Националниот парк Боум. Јужно од селото Вуна, се наоѓа област позната како Јужен Кејп, каде што последната вулканска ерупција на Тавеуни се случила пред околу 500 години. Највисоката точка на регионот е дупката на Матамаики со гејзери создадени од ветрови што се срушиле во вулканските карпи.

## Наводи

## Надворешни врски

* 
* Global Volcanism Program: Taveuni Smithsonian Institution - Worldwide Holocene Volcano and Eruption
* Somosomo Hydro  -  Department of Energy

Категорија:Острови во Фиџи
Категорија:Вулкански острови
Набро (вулкан)

**Набро** — стратовулкан во јужниот дел на Црвено Море во Еритреја. Тој се наоѓа на југоисточниот крај на Данакилските Алпи во Данакилската Пустина. Пред ерупцијата во 2011 година, вулканот се сметал за исчезнат.

## Геологија

Како дел од падината Афар, вулканот Набро е еден од многуте вулкански комплекси од купи во североисточниот дел на Источноафриканскиот Расед. Двојните купи најверојатно се формирале за време на ерупција од околу 20 до 100 кубни километри, кои се состоеле од игнимбрит, иако датумот на нивното формирање е непознат. Субареалниот волумен на вулканскиот материјал во рамките на Набровскиот вулкански опсег е веројатно по редослед од 550 км3.

## Ерупции

### 2011

Иако не поминал преку историски ерупции, вулканот Набро избувнал кратко по полноќ по месно време на 13 јуни 2011 година, по серија земјотреси до магнитуда од 5,7 степени во пограничниот регион Еритреја и Етиопија. Пепелта била забележана на сателит кој се движел на запад-северозапад по должината на границата, и се протегал на околу 50 километри широчина и неколку стотици километри низ часовите веднаш по пријавената ерупција, а наводно достигнал височина до 15 километри.

На 13 јуни, Државната секретарка на САД, Хилари Клинтон, морала да го прекине патувањето во Етиопија поради облакот од пепел и кој движејќи се кон запад требал да влезе во атмосферата на земји како што се Египет, Јемен, Израел, Ирак, Јордан, Судан, Сомалија, Џибути и Саудиска Арабија.

Облакот од пепел започнал да го нарушува воздушниот сообраќај, па поради тоа летовите на Емирејтс со седиште во ОАЕ биле откажани, заедно со летовите на Саудиска Арабија ерлајнс. Меѓународниот аеродром Луксор во Луксор во Египет бил ставен на вонредна состојба.

### 2012

*MODVOLC* забележал на 9 април 2012 година дека е откриена топлинска аномалија на Набро и дека таквите аномалии биле откриени во текот на март. Активноста била фокусирана на ѕидот на северната купа со непознати податоци, но *activolcans.info* забележал дека може да се образува лавино езеро.

## Наводи

## Надворешни врски

* Volcanoes of Eritrea
* Activolcans.info/Nabro 2012 Activity 

Категорија:Активни вулкани
Категорија:Стратовулкани
Категорија:Вулкани во Еритреја
Категорија:Планини во Еритреја
Категорија:Калдери во Африка
Муса Али

**Муса Али** (арапски: موسى علي) — стратовулкан од 2021 метри (6,631 стапки), кој се наоѓа на тромеѓата во Етиопија, Еритреја и Џибути. Вулканот е највисока точка во Џибути. Самиот врв на вулканот е скратен со купа, која содржи риолитички куполи од лава и лавини текови. Последната позната ерупција се случила пред ерата на Холоценот.

Муса Али се наоѓа во тромеѓата на регионот Таџура во Џибути, јужниот дел на Црвено Море во Еритреја и регионот Афар во Етиопија.

## Географија

Планината има два посебни врвови, повисокиот е јужниот со надморска височина од 2.021 метри. Северниот врв во Етиопија има височина од 1.871 метри. Двата врвови се одделени со голема купа, околу 1 километар и длабочина од 1514 метри. Муса Али, во северниот дел на регионот на Голема Раседна Долина, ја има Еритреја на северниот дел, Етиопија на запад, и Џибути на исток и југ. Џибутискиот град Дора е 36 километри јужно, етиопскиот вулкан Манда-Инакир е 22 километри југозападно, а патот од етиопскиот град Манда до еритрејското пристаниште Асаб е 19 километри северозападно.

## Диви животни и флора

Планината е дом на изобилство диви животни, бујна вегетација, цветни грмушки, дрвја и разни растенија.

## Историја

Двете секти од народот Афари живеат во оваа област. Позицијата на Али Муса како тромеѓа меѓу Етиопија, Еритреја и Џибути не е резултат на договорот помеѓу трите земји. Во декември 1948 британската администрација Еритреја одбила да присуствува на состанокот со другите две партии за да ја утврди точната локација на нивните тромеѓи, поставена во договорот од 1908. Британската администрација на Еритреја завршила во 1952 година, а со зголемувањето на етиопската администрација во текот на следната деценија, и инкорпорирање во Етиопија од 1962 до 1993 година, границата била внатрешна, а не интернационална. Во 2002 година, Комисијата за граници на Еритреја и Етиопија ја воспоставиле тројната точка на врвот на Муса Али. Етиопија притиснала за тоа да биде подалеку на исток, близу до Дадато во Џибути.

## Клима

Температурата на Муса Али обично се движи од 7&nbsp;°C до 19&nbsp;°C во декември и јануари и 14&nbsp;°C до 29&nbsp;°C од јуни до септември. Времето на планината може да биде многу непредвидливо.

## Наводи

## Надворешни врски

Категорија:Активни вулкани
Категорија:Стратовулкани
Категорија:Вулкани во Џибути
Категорија:Планини во Џибути
Категорија:Вулкани во Еритреја
Категорија:Планини во Еритреја
Категорија:Вулкани во Етиопија
Категорија:Планини во Етиопија
Категорија:Тромеѓи
Категорија:Највисоки точки на земјите
Категорија:Меѓународни планини во Африка
Космос-1887

**Космос-1887** — сателит од типот Бион.

## Мисија

Бион 8 во својот товар вклучувал биолошки и зрачно-физички експерименти од 9 држави. Слетувањето било неколку стотина километри од очекуваното место, што довело до значителни потешкотии. Биолошката носивост на вселенското летало вклучувало 2 мајмуни, 10 стаорци, овошни муви, скакулци, бумбари, гупи, саламандери, хлорела, пченка. Во изведувањето на 33 експерименти на САД, биле вклучени повеќе од 50 научници од НАСА.

Еден од тие експерименти, бил и изучување на нивото на зрачење во вселенското опкружување, не побарувало употреба на какви било биолошки материјали. САД спровеле само еден експеримент врз приматите на биосателитот. Останатите американски експерименти биле изведени на ткива од петте стаорци кои биле на летот. Дел од експерименитите биле продолжение на претходно извршените експерименти на Спејслаб-3 во април 1985 година. Другите земји вклучени во изведувањето на експериментите на мисијата биле Советскиот Сојуз, Полска, Чехословачка, Источна Германија, Франција, Романија, Бугарија и Унгарија. Европската вселенска агенција исто така извела одредени експерименти. САД биле задолжени за развој на опремата за летот и слетувањето, потврдно тестирање на опремата и експерименталните процедури, развивање процедури за земање примероци од стаорците и пренесување ткива и податоци од Советскиот Сојуз по завршувањето на мисијата. Една од најзначајните особености било споделувањето на биолошките примероци од стаорците, со што се овозможило голем број на примероци од ткивата да се анализираат. Целта на експериментите на САД била да се испита ефектот на микрогравитацијата на различните телесни системи.

Експериментите со приматите биле осмислени за да се проучува растот и развојот на периферниот скелет. Изучувањата на ткивата од стаорците опфатиле широк спектар на дисциплини. Ефектите на микрогравитацијата на срцето, црниот дроб, тенкото црево и коскеното ткиво, функцијата на црниот дроб, растот на скелетот, а нивоата на хормоните и метаболизмот биле испитувани со различни пристапи. Други испитувања биле со цел да се увидат промените во имунолошкиот, нервниот и репродуктивниот систем, во мускулите и сврзното ткиво и во скелетната и минералната биле пренесени во лабораторијата за стаорци. Две макаки наречени Дрема и Јероша биле сместени во лабораторијата за примати.

## Детали
;NSSDC ID: 1987-083A

;Други ознаки
* Биокосмос 8
* Космос 1887
* 18380

;Датум на лансирање/Време: 1987-09-29 во 12:50:00 UTC

;Маса во орбита: 6.700&nbsp;кг

## Поврзано

* 1987 година во космонаутиката
* Животни во вселената

## Наводи

## Надворешни врски
* Cosmos 1887: science overview FASEB Journal
* NASA

Категорија:Сателити „Космос“
Категорија:Космонаутиката во 1987 година
Категорија:Вселенски летала пуштени во 1987 година
Церско Поле

**Церско Поле** — предел во Демирхисарско кој претставува најголемо карстно поле во Македонија, со вкупна површина од  и површина на дното од . Се наоѓа меѓу планините Лубен и Баба Сач во областа Железник (денес во Општина Кичево), со просечна надморска височина на дното од 955&nbsp;м. Настанато е на допирот на палеозојски (девонски) шкрилци и мермери. Во северниот дел дното е прекриено со пролувијални и алувијални наноси, додека кон југ алувијалните наноси се губат и дното е прекриено со тенок слој на црвеница. 

Според настанокот, Церско Поле може да се класифицира во типот на рабни полиња, што значи дека е образувано при допирот на водонепропусни и карстни карпи. Во првично тектонски предиспонираната карстна котлина, Церска Река и нејзините притоки таложеле наносен материјал во северниот дел, на контактот со карстот, при што, при поплави, се јавувала рабно разјадување, кое постепено било поместувана кон југ, создавајќи го рамното дно на полето. 

Денес Церска Река целосно понира низ алувијалните наноси по дното на полето. Со оглед на тоа што сепак се јавува повремен површински тек по дното на полето, од хидролошки аспект Церско Поле би го класифицирале како приточно-понорничко поле. По дното, во јужниот дел се јавуваат и алувијални (суфозијски) вртачи.

## Населени места
Во пределот Церско Поле се наоѓаат три села: Цер, Мало Црско и Големо Црско, кои се наоѓаат во пазувите на Баба Сач и Лубен. 

## Галерија


Податотека:Викиекспедиција во Копачка 21.jpg|Поглед на полето
Податотека:Лубен и Баба Сач од Церско Поле.jpg|Поглед на Лубен (десно) и Баба Сач (лево) од Церското Поле
Податотека:Викиекспедиција во Копачка 22.jpg|Поглед на полето


## Поврзано
* Вишкоец
* Железник
* Тони Вода
* Церска Река
* Лопушник

## Наводи

Категорија:Историско-географски области во Македонија
Категорија:Карст
Категорија:Цер (село)
Категорија:Општина Кичево
Категорија:Геологија на Македонија
Гахинга

**Гахинга** — исчезнат вулкан во планините Вирунга на границата меѓу Руанда и Уганда. Гахинга се наоѓа помеѓу Мухабура и Сабињо, но е најмалиот од овие трите. Гахинга има мочуришна купа на својот врв. Се верува дека купата е широка 180 метри. Националниот парк Магахинга Горила го добил своето име според овој вулкан.

Гахинга е составен дел на планината Вирунга, вулкански синџир, кој пак се наоѓа во Големата Раседна Долина. Вкупно 8 вулкани се наоѓаат по должината на планината Вирунга. Од исток на запад тие се  Мухабура, Сабињо, Бисоке, Микено, Карисимби, Њирагонго, Њамурагира, и Гахинга. Вулканскиот синџир се протега низ Уганда, Руанда и Демократска Република Конго.

Исто како кај Мухабура и Сабињо, бамбусовите шуми на планината Гахинга се живеалиште на загрозените Планински горила. Постојат неколку други видови на животни и птици кои се дел од екосистемот на планината Гахинга, како Златните мајмуни.

## Наводи

Категорија:Активни вулкани
Категорија:Стратовулкани
Категорија:Планини во Уганда
Категорија:Вулкани во Уганда
Категорија:Планини во Руанда
Категорија:Вулкани во Руанда
Категорија:Триилјадници
Категорија:Меѓународни планини во Африка
Мухабура

**Мухабура** — исчезнат вулкан кој се наоѓа во Националниот парк Руанда и Националниот парк Магахинга Горила, на границата меѓу Руанда и Уганда. Бисоке е составен дел на планината Вирунга, вулкански синџир, кој пак се наоѓа во Големата Раседна Долина. Со висина од 4.127 метри (13.540 стапки) Мухабура е трета највисока од осумте главни планини на планинскиот венец. Вкупно 8 вулкани се наоѓаат по должината на планината Вирунга. Од исток на запад тие се Мухабура, Гахинга, Сабињо, Бисоке, Микено, Карисимби, Њирагонго и Њамурагира.

Мухабура е последица на геолошка активност во историското време на Големата Раседна Долина. Основата на вулканот е повеќе од 6 километри во пречник. Кратерот на врвот се полни со вода и формира мало езеро со пречник од 40 метри. Западната падина на вулканот формира седло со соседниот вулкан Гахинга. Составот на вулканскиот материјал се состои од базанит. Неодамна кратерот бил активен на падините на вулканот. Последната значајна вулканска активност на Мухабура е непозната. На подножјето на вулканот течат мали реки, чии води се важни за населението на подножјето. И покрај фактот дека вулканот е еден од најмладите вулкани во областа, се смета за изумрен.

## Наводи

## Надворешни врски
* Hike Muhabura Volcano with Bamboo Ecotours 
* Mount Muhabura (Muhavura)

Категорија:Стратовулкани
Категорија:Планини во Уганда
Категорија:Вулкани во Уганда
Категорија:Планини во Руанда
Категорија:Вулкани во Руанда
Категорија:Четириилјадници
Категорија:Меѓународни планини во Африка
Сабињо

**Сабињо** — исчезнат вулкан кој се наоѓа на планината Вирунга, вулкански синџир, кој пак се наоѓа во Големата Раседна Долина. Вкупно 8 вулкани се наоѓаат по должината на планината Вирунга. Од исток на запад тие се  Мухабура, Гахинга, Сабињо, Бисоке (Визоке), Микено, Карисимби, Њирагонго и Њамурагира.

Сабињо се наоѓа североисточно од езерото Киву, едно од најголемите езера во Африка, и западно од езерото Бунони во Уганда. Врвот на планината од 3.645 метри (11.959 стапки), го означува пресекот на границите на Демократска Република Конго (ДРК), Руанда и Уганда. Исто така се наоѓа во рамките на соседните национални паркови основани од овие земји: Националниот парк Вирунга во ДРК, Националниот парк Руанда и Националниот парк Магахинга Горила во Уганда.

Исто како кај Мухабура и Гахинга, бамбусовите шуми на планината Сабињо се живеалиште на загрозените Планински горила. Постојат неколку други видови на животни и птици кои се дел од екосистемот на планината.

Планината го носи локалниот прекар „*Заби на Стариот човек*“, бидејќи нејзиниот врв наликува на измазнети заби.

## Наводи

## Надворешни врски

*  Encyclopædia Britannica entry
*  National Geographic photo 

Категорија:Стратовулкани
Категорија:Планини во Руанда
Категорија:Вулкани во Руанда
Категорија:Планини во Уганда
Категорија:Вулкани во Уганда
Категорија:Планини во Демократска Република Конго
Категорија:Вулкани во Демократска Република Конго
Категорија:Тромеѓи
Категорија:Изгаснати вулкани
Категорија:Триилјадници
Категорија:Меѓународни планини во Африка
Градиште (Кавадаречко)

**Градиште** — историско село во Кавадаречко, чиј атар денес потпаѓа на селото Конопиште во состав на Општина Кавадарци.

Во XIX век, Градиште е дел од Рожденската нахија на Тиквешка каза на Османлиското Царство. Според Васил К’нчов во 1900 *Градишта* има 155 жители Македонци христијани.
Според секретарот на Бугарската егзархија Димитар Мишев, во 1905 година во селото имало 32 Македонци егзархисти.
Денес селото наполно е раселено и скоро и да нема видливи остатоци. 
;Цркви
*Црква „Св. Богородица“ — селската црква;

## Наводи

## Надворешни врски

Категорија:Историски села во Македонија
†
†

Категорија:Конопиште
Карисимби

**Карисимби** — неактивен вулкан кој се наоѓа на планината Вирунга, вулкански синџир, кој пак се наоѓа во Големата Раседна Долина. Вкупно 8 вулкани се наоѓаат по должината на планината Вирунга. Од исток на запад тие се Мухабура, Гахинга, Сабињо, Бисоке (Визоке), Микено, Карисимби, Њирагонго и Њамурагира. Со 4,507 метри (14,787 стапки), Карисимби е највисокиот од нив и 11-та највисока планина во Африка. Карисимби се наоѓа на границата меѓу Руанда и Демократска Република Конго.

Името Карисимби доаѓа од зборот „*amasimbi*“ на локалниот јазик, Кињаруанда, што значи снег. Снегот може да се најде во сувата сезона во јуни, јули и август на врвот на вулканот.
## Наводи

## Надворешни врски
* 
* 

Категорија:Стратовулкани
Категорија:Планини во Демократска Република Конго
Категорија:Вулкани во Демократска Република Конго
Категорија:Планини во Руанда
Категорија:Вулкани во Руанда
Категорија:Четириилјадници
Категорија:Највисоки точки на земјите
Категорија:Меѓународни планини во Африка